**Zapisnik škofijskega srečanja tajnikov ŽPS 14.1.2023**

Začetek ob 9:00

**Vsebina**

Srečanje se začne z uvodno molitvijo in nagovorom g. škofa Jurija Bizjaka.

**G. škof govori o sinodalni tematiki ter pomembnosti širjenja, poti in napredka**. (glej prilogo) Nadaljuje s petimi krogi širjenja cerkve in načini, kako teh pet krogov širiti. Izpostavi, da je najbolj pomembno krepiti središče – najboljši način za širjenje cerkve je ta, da sami postajamo boljši in stremimo k svetosti. Poudari pomanjkanje prepoznavanja meje med tem kaj je dobro in kaj slabo. V današnjo družbo je potrebno ponovno vnesti občutek za svetost. Pomembno je tudi poiskati načine in možnosti, da pridemo v stik z današnjim svetom. Kot eno od poti g. škof izpostavi kulturo, ki je na sredini med vero in svetom.

g. Ervin Mozetič v petih sklopih poda sinodalne sklepe. (glej prilogo)

Sledi pogovor ob vprašanjih po skupinah.

**Skupina 1**

***1. Kateri uvidi – izzivi, so po pregledu sklopov najbolj v sozvočju z življenjskimi izkušnjami in konkretno stvarnostjo naše krajevne Cerkve? Katere izkušnje so za vas nove ali so vas razsvetlile(navdihnile)?***

1. Potreba po sodelovanju med laiki in duhovniki – izboljšanje komunikacije
2. Redna srečanja skupin znotraj župnije
3. Spodbujanje k obisku obhajila
4. Prilagoditev urnika maš mladim družinam
5. Problematika nedeljskih maš v podružnicah – fleksibilnost župljanov
6. Aktiviranje mladih
7. Družinska kateheza
8. Spodbujanje srečevanja in druženja – ustvarjanja odnosov (tudi na škofijski ravni)

***2. Katere bistvene napetosti ali razhajanja se zdijo še posebej pomembna z vidika naše škofije? Katera vprašanja ali težave je torej treba najprej obravnavati in upoštevati?***

1. Širjenje dejavnih članov – uvajanje novih, usposabljanje laikov, da se bodo čutili sposobne opravljati neko nalogo
2. Vključevanje v sv. Mašo (pridobiti otroke in starše po birmi) – konkretna aktivnost – brez prisile
3. Vprašanje občutka sprejetosti v občestvo
4. Kateheza staršev in družin – življenje s Cerkvijo
5. Ali se župljani (predvsem mladi) v župniji čutijo koristne?
6. Problem razdeljenosti tudi v manjših zadevah – izboljšanje komunikacije
7. Problem neizoblikovane vesti

***3. Če pogledamo, kaj je razvidno iz prejšnjih vprašanj, katere so prednostne naloge, ponavljajoče se teme in pozivi k delovanju, ki jih lahko delite z drugimi krajevnimi Cerkvami po svetu?***

1. Pobirmanske skupine
2. Organiziranje romanj, križevega pota idr. za družine
3. Pripravljanje laikov, ki bodo vodili (nedeljsko bogoslužje brez duhovnika???) ljudske pobožnosti, kadar ni možnosti obhajanja maše
4. Sodelovanje in vztrajanje v idejah
5. Srečanja tajnikov škofij dvakrat letno

**Skupina 2**

***1. Kateri uvidi – izzivi, so po pregledu sklopov najbolj v sozvočju z življenjskimi izkušnjami in konkretno stvarnostjo naše krajevne Cerkve? Katere izkušnje so za vas nove ali so vas razsvetlile(navdihnile)?***

1. Povezovanje župnij (ŽPS) in dekanij – npr. dekanijska romanja, križev pot
2. Povezovanje skupin znotraj župnij
3. Komunikacija med vodji različnih skupin
4. Sodelovanje med posamezniki v občestvu
5. Učenje in izobraževanje mladih/otrok
6. Pripravljenost posameznikov na sodelovanje
7. Medgeneracijsko sodelovanje
8. Sprejemanje sprememb (v koraku s časom, fleksibilnost)
9. Pridobivanje in vključevanje laikov

***2. Katere bistvene napetosti ali razhajanja se zdijo še posebej pomembna z vidika naše škofije? Katera vprašanja ali težave je torej treba najprej obravnavati in upoštevati?***

1. Jasno opredeljevanje do stališč (predvsem, kar zadeva obrobne skupine npr. migrante)
2. Dekanijsko povezovanje in obveščanje o dogodkih
3. Kateheza za starše
4. Problematika obveščanja o delovanju skupin znotraj župnije

***3. Če pogledamo, kaj je razvidno iz prejšnjih vprašanj, katere so prednostne naloge, ponavljajoče se teme in pozivi k delovanju, ki jih lahko delite z drugimi krajevnimi Cerkvami po svetu?***

1. Sodelovanje med duhovnikom in posameznikom
2. Odnosi
3. Sprejemanje in sprejetost
4. Poslušanje
5. Sodelovanje duhovnika z laičnimi vodji
6. Spoštovanje svetosti (osnove krščanskega obnašanja)
7. Skupna srečanja in druženja
8. Romanja

**Skupina 3**

***1. Kateri uvidi – izzivi, so po pregledu sklopov najbolj v sozvočju z življenjskimi izkušnjami in konkretno stvarnostjo naše krajevne Cerkve? Katere izkušnje so za vas nove ali so vas razsvetlile(navdihnile)?***

1. Izziv povečanja obiska Sv. Maš
2. Odnosi znotraj občestva
3. Vprašanje marginalnih skupin (ločeni; osebe, ki so spremenile spol/istospolno usmerjeni)
4. Vprašanje sprejetosti
5. Slediti času – vključevanje laikov
6. Problematika individualizma
7. Vprašanje vesti - Kaj je prav in kaj narobe?

***2. Katere bistvene napetosti ali razhajanja se zdijo še posebej pomembna z vidika naše škofije? Katera vprašanja ali težave je torej treba najprej obravnavati in upoštevati?***

1. Pomanjkanje župnikov
2. Poudarek na kvaliteti in ne kvantiteti
3. Podeljevanje zakramentov takrat, ko osebe niso pripravljene

***3. Če pogledamo, kaj je razvidno iz prejšnjih vprašanj, katere so prednostne naloge, ponavljajoče se teme in pozivi k delovanju, ki jih lahko delite z drugimi krajevnimi Cerkvami po svetu?***

1. Ekumensko zbliževanje ver
2. Delo po skupinah znotraj občestva

**Skupina 4**

***1. Kateri uvidi – izzivi, so po pregledu sklopov najbolj v sozvočju z življenjskimi izkušnjami in konkretno stvarnostjo naše krajevne Cerkve? Katere izkušnje so za vas nove ali so vas razsvetlile(navdihnile)?***

1. Vera je »stlačena« v pravila, nadomeščamo jo z besedami
2. Prepuščanje vere in verskega življenja božji milosti – molitev!
3. Stremeti k enotnosti in edinosti
4. Problem sodelovanja med župnikom in župljani

***2. Katere bistvene napetosti ali razhajanja se zdijo še posebej pomembna z vidika naše škofije? Katera vprašanja ali težave je torej treba najprej obravnavati in upoštevati?***

1. Problem nefleksibilnosti starejših duhovnikov, ki ostajajo v starih vzorcih
2. Problem komunikacije in informiranja na ravni župnije/škofije (težko je dobiti informacije, sploh pri starejših duhovnikih)
3. Problem »projektnega« podeljevanja zakramentov

***3. Če pogledamo, kaj je razvidno iz prejšnjih vprašanj, katere so prednostne naloge, ponavljajoče se teme in pozivi k delovanju, ki jih lahko delite z drugimi krajevnimi Cerkvami po svetu?***

1. Skupna molitev – vključevanje drugih ljudi in grajenje povezanosti z Bogom
2. Molitev za župnijo in župljane
3. Prepoznavanje in nagovarjanje talentov in karizem v župniji – privabiti talente v cerkveno življenje

**Skupina 5**

***1. Kateri uvidi – izzivi, so po pregledu sklopov najbolj v sozvočju z življenjskimi izkušnjami in konkretno stvarnostjo naše krajevne Cerkve? Katere izkušnje so za vas nove ali so vas razsvetlile(navdihnile)?***

1. Pomembna vloga nedeljnikov
2. Razlika v dinamiki znotraj občestva v različnih župnijah (vaške in mestne župnije) – v mestih se ljudje med seboj slabše (ali sploh ne) poznajo in se hitreje razbežijo
3. Iskanje načinov za spodbujanje druženja (po maši)
4. Skrb za manjše naključne skupine iz katerih se lahko razvijejo skupine, ki se redno srečujejo ob vsebini
5. Kakšne skupine in načine sodelovanja v župniji si ljudje želijo – anketa
6. Problematika konfliktov med skupinami (predvsem med različnimi pevskimi zbori znotraj ene skupine)

***2. Katere bistvene napetosti ali razhajanja se zdijo še posebej pomembna z vidika naše škofije? Katera vprašanja ali težave je torej treba najprej obravnavati in upoštevati?***

1. Problem razporeditve duhovnikov po škofiji
2. Obnašanje v cerkvi
3. Razhajanje med duhovnikom in župljani
4. Prepoznavanje poslanstva duhovnikov – duhovniki prevzemajo administrativne naloge, ki bi jih lahko prevzeli laiki – po drugi strani pomanjkanje duhovnega vodstva
5. Sistemska ureditev in poenotenje podatkov o krstih, porokah itd. – Ali je potrebna digitalizacija?
6. Vprašanje vključevanja tistih, ki ne živijo »po pravilih« (npr. istospolno usmerjenih) v laične cerkvene službe – ali je to sporno?

***3. Če pogledamo, kaj je razvidno iz prejšnjih vprašanj, katere so prednostne naloge, ponavljajoče se teme in pozivi k delovanju, ki jih lahko delite z drugimi krajevnimi Cerkvami po svetu?***

1. Zgled vsakega posameznika
2. Jasne smernice s strani duhovnih vodij, ki bi pomagale prepoznati mejo med prav in narobe ter graditi vest

**Skupina 6**

***1. Kateri uvidi – izzivi, so po pregledu sklopov najbolj v sozvočju z življenjskimi izkušnjami in konkretno stvarnostjo naše krajevne Cerkve? Katere izkušnje so za vas nove ali so vas razsvetlile(navdihnile)?***

1. komunikacija ob različnih stališčih znotraj občestva ter med župljani in župnikom o skupnih zadevah v župniji
2. način obravnavanja in sprejemanja odločitev na ŽPS – kateri so tisti problemi, ki jih je potrebno obravnavati skupno
3. Spodbujanje druženja med župljani (pomembnost prisotnosti župnika) – tudi v povezavi z usklajevanjem stališč in problemov, ki zadevajo župnijo
4. Medgeneracijsko sprejemanje in spodbujanje (predvsem mladih) – dajanje priložnosti in potrditve
5. Ponekod samoorganizacija (npr. romanj) med župljani deluje – ponekod ne in je potrebna spodbuda in sodelovanje župnika

***2. Katere bistvene napetosti ali razhajanja se zdijo še posebej pomembna z vidika naše škofije? Katera vprašanja ali težave je torej treba najprej obravnavati in upoštevati?***

1. Problematika ostarelosti in pomanjkanja duhovnikov
2. združevanje župnij ob upoštevanju vaških občestev, ki bi morala kljub temu ohraniti občasne maše.
3. Skupna župnišča za več župnikov – skupna gospodinja, porazdelitev financ glede na potrebe vseh župnij
4. Razporeditev duhovnikov

Srečanje se zaključi s sklepom in molitvijo ob 13:00.

Zapisala Jana Dolenc